JohanHeinsen/ENO huggingface dataset:
Den Vest-Sjællandske Avis, 1838-05-04
En god og forsvarlig Loe og Lade er strax at faae tilleie, naar man desangaaende vil henvende sig til Undertegnede. Slagelse den 25de April 1838. Peder Jørgensen, Spekhøker.
Den Vest-Sjællandske Avis, 1838-05-04
Ved Wandsbecks 1287de Trækning udkom: paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdommene, Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1838-05-07
24de Aarg. Den Vest-Sjællandske Avis. Tiden 7. Mai. Mandagen. No. 71. 9.6 og Depeter Magnus i Engelse. Redigeret, trykt og udgivet Brevposten i Danmark og Hertugdømmene.
Den Vest-Sjællandske Avis, 1838-05-07
Med Kongelig allernaadigst Tilladelse, at forsendes med Brenposten i Danmark og Hertugdammen¬
Den Vest-Sjællandske Avis, 1838-05-07
Udenlandske Efterretninger. Spanien. Beretninger fra Grændsen meddele flere Enkeltheder om den anticarlistiske Jnsurrection i Guipuzco. Dens Hovedanfører Munagorri (ikke Murragaray) har for været Notarius og er nu Eier af store Smedier og Hammerværker; han er dristig, virksom, rig og har stor Jndflydelse i Landet. Hans Feltraab er Pany Fueros (Fred og Provindsialprivilegier). Da han den 18de April proclamerede de Bastiske Provindsers Uafhængighed, stod han i Spidsen for omtrent 300 Mand, hvoraf 150 Carlistiske Soldater og hans Arbeidere dannede Kjernen. Han underholder og lønner sine Soldater godt. Hvorledes hans Stilling egentlig er, kan ikke sees af de modsigende Beretninger. Nogle sige, at den Carlistiske Oberst Jturbes Tropper ere slaaede af Munagorreeller gaaet over til ham; Carlisterne skulle være i stor Frygt, da man troer paa en hemmelig Forbindelse mellem Munagorri og de Carlistiske Generaler, som ere faldne i Unaade. Efter et Brev fra St. Jean de Luz af 21de April skal derimod Munagorri i Fægtningen mod Carlisterne have mistet otte Mand, men fortsætte sine Bestræbelser og Hvervinger med Held. – En Carlistisk Correspondents fra Bayonne af 24de melder, at den Carlistiske Commandant Nobog har slaaet Jnsurgenterne og dræbt 11 Mand for dem: det er lykkedes Munagorri med nogle Ledsagere af flygte til Frankrig, ingensteds har Opstanden fundet Tilhængere. Jnfanten Don Francescode Paula ventedes med sin Familie i Bayonne, i Madrid træffes Anstalter til at forebygge et Udbrud af Uroligheder ved hans Afreise. Af Mangel paa Penge har man afskediget dem, der arbeidede paa Madrids Befæstning. Den saarede General Latre gaaer til Madrid, Negri til Leon og Jriarte til Rio Seco.
Den Vest-Sjællandske Avis, 1838-05-07
Efter Breve fra Bayonne af 26de April synes Rygtet om Munagorris Flugt at være opdigtet. Man fortæller ogsaa, at Don Carlos har søgt at vinde ham ved at tilbyde ham en Overcommando, og at han dertil har svaret: Siig til Don Carlos, at der snart ingen Carlist skal være paa denne Side af Ebro. - Jnfanten Don Francesco de Paulla er den 21de med sin Gemalinde afreist fra Madrid. Frankrig. Efter en nyere Convention med Pavestolen skulle de Franske Besiddelser i Nordafrika danne et eget Bispedømme; Biskoppen skal udnævnes af Kongen og confirmeres af Paven. – Forhandlingerne i Deputeretkammeret have kun liden Jnteresse for Udlandet. Den 27de foranledigede nogle indkomne Petitioner om Dueller livfulde Debatter. Petitionerne gik deels ud paa, at der skulde udgives en ny og strengere Duellov eller at de bestaaende Love skulde skærpes, deels paa at forebygge og straffe Dueller mellem Deputeretkammerets Medlemmer. Referenten Perignon udviklede sin Mening om Dueller, at de vel burde dadles, men undertiden vare uundgaaelige; han androg paa, at Forslaget om at afsætte de Medlemmer af Kammeret, der duellerede, skulde forkastes, men at Andragendet om en Modification i Lovgivningen skulde henvises til Justitsministeren. Præsidenten Hr. Dupin erklærede, at Loven straffer ethvert Mord og ikke gjør nogen Undtagelse for Dueller; Duellen var ingen Fordom, men en Forbrydelse. Han androg derfor paa, at Kammeret skulde gaae over til Dagens Orden, hvilket ogsaa næsten eenstemmigt blev antaget. – Derpaa forelæste Vicepræsidenten Hr. Cunin-Gridaine, som indtog Præsidentstolen, en Skrivelse fra en af Kongens Adjutanter, hvori der meldtes, at Kongen den 1ste Mai Kl. 12 vilde modtage den store Gratulations-Deputation af Kammeret. Den følgende Dag bemærkede Hr. Luneau, at Moniteuren anførte bemeldte Skrivelse som underskreven af Jndenrigsministeren Hr. Montalivet, medens andre Blade, betegnede den som underskreven af en Adjutant. Hvisdet sidste var Tilfældet, stred det mod Kammerets Reglement, som foreskriver, at alle Meddelelser fra Kongen til Kammeret skulle gaae igjennem Jndenrigsministeren. Hr. Cunin Gridaine undskyldte sig med, at han havde modtaget Brevet uden at see efter Underskriften. Hr. Champolle androg paa, at Kammeret skulde tilbagevise Brevet og forlange et ander, og blev understøttet af Hr. Piscatory. Efter lang Tumult gik Kammeret over til Dagens Orden. Discussionen om Renteconversionen er fastsat til den 2den Mai. Flere Petitioner om en Reform eller Modification af Valgloven og om Afskaffelsen af den politiske Ed bleve afviste af Deputeretkammeret. –
Den Vest-Sjællandske Avis, 1838-05-07
Fregatten la Nereide er ankommen til Brest fra Portau-Prince; den medbringer de Franske og to Haytiske Commissairer, som imidlertid skulle ligge 20 Dage i Qvarantaine.
Den Vest-Sjællandske Avis, 1838-05-07
England. Linieskibet Hastings, som har Grev Durham og hans Følge ombord, er den 25de April afseilet til Canada med gunstig Vind. – Ministrene have erklæret i Parlamentet, at Dronningens Kronning er opsat fra den 26de Juni, Georg IV's, Dødsdag, til den 28de Juni, efter andre Beretninger skal den først finde Sted i August. - Den 30te April blev den 3die Læsning af den Jrske Fattigbill trods O'Connells Modstand sluttet i Underhuset med 231 Stemmer imod 59. J Overhuset erklærede Lord Melbourne, at Regjeringen ikke havde isinde at fornye den Act, som tillader Engelske Undersaatter at tage Tjeneste i Dronningen af Spaniens Armee, men at Ministrene vilde overveie, om Regjeringen ikke skulde bevilge visse Personer Undtagelse fra den Lov, som straffer de Englændere, der tjene hos Fremmede. – Den 1ste Mai vilde Hr. Hume foredrage Underhuset sit Forslag ikke meere at udbetale de 21000 Pd., som Parlamentet har bevilget Hertugen af Cumberland, nu Kongen af Hannover, i aarlig Pension. – Over Holland meldes fra London af 28de April, at der gik det Rygte, at det var kommet til alvorlige Meningsforskjelligheder imellem Dronningen og Lord Melbourne om Valget af de Personer, der ved Kronningen skulle ophøies til Peers, allerede i forrige Uge indgik man høie Veddemaal om, at Ministeriet ikke vilde opleve Enden af Mai Maaned. - En Skrivelse i Morning Chronicle klager over, at Befolkningen formindskes i Omegnen af Cork, Longford og andre Jrlandske Grevskaber; hele Landsbyers Jndbyggere fordrives af Grundeierne, fordi disse frygte for at komme til at betale Fattigskat og derfor ville stille sig af med de Fattige itide. - O'Connell har gjort nogle spottende Bemærkninger. Mk. over Frimurervæsenet og er derfor bleven udelukket af den store Frimurerloge i Jrland.
Den Vest-Sjællandske Avis, 1838-05-07
Tydskland. Den Hessenske Stænderforsamling aabnedes i Kassel den 28de April af Statsministeren v. Hanstein. Forsamlingen er sysselsat med at undersøge Medlemmernes Legitimationer; den 30te antoges med 33 Stemmer imod 5, at Skatterne kunne vedblive at hæves indtil Slutningen af November Maaned. – Fra Gøttingen skrives den 24de April, at ogsaa Cancellieraad Lüpke har afslaaet at modtage det paa ham faldne Valg, som Universitetets Deputerede; man betegner nu Profesfor i Theologien Reiche som den, der rimeligviis vil blive valgt. Endnu veed man Jntet med Vished om Besættelsen af de ledige Professorater. – Fra Hannover meldes den 30te April, at kun 30 Medlemmer af det andet Kammer vare tilstede, og at derfor intet Andet foregik, end at Protokollen fra forrige Forsamling, hvori Jntet var passeret, blev oplæst. Fra forskjellige Steder berettes, at Forfatnings=Anliggendet sysselsætter Landet langt mere, end man hidtil kunde troe. Man siger, at Kongen overalt er elsket, og at hans Venlighed imod Enhver sikkrer ham Folkets Hengivenhed; men man hører ofte den Mening udtale, at hans Raadgivere ere Skyld i hele Ulykken. - Kongen af Würtemberg vil reise til Berlin for at træffe sammen med Keiseren af Rusland.
Den Vest-Sjællandske Avis, 1838-05-07
Norge. Resolutionen af 11te April angaaende det Norske Handelsslag vakte, da den forleden Onsdag blev bekjendtgjort i Christiania, almindelig Glæde. Børsbygningen blev prydet med vaiende Flag, Byen var for største Delen om Aftenen illumineret, og i private Cirkler feiredes Dagen ved Selskaber, der vedvarede til ud paa Natten. Næste Aften blev paa Theatret i Anledning af Resolutionen fremsagt en Prolog, der ledsagedes af Chor, som udførte Flag fangen. Efter Stykket blev Nationalsangen afsungen.
Den Vest-Sjællandske Avis, 1838-05-07
Sverrig. Til Understøttelse paa Grund af Ha stens ufordeelagtige Udfald i Aaret 1837 er der til Almuen i 11 forskjellige Lehn af de offentlige Midler bevilget udlaant forskjellige Summer til et samlet Beløb af henved 402000 Rdlr. Banco.
Den Vest-Sjællandske Avis, 1838-05-07
Jtalien. Fra Rom meldes den 17de April, at Kronprindsen af Preussen havde kjøbt en Deel af det hertugelige Palads Caffarelli paa Capitolet; men den pavelige Regjering annullerede Kjøbet, saasnart den fik Efterretning derom. Den havde nemlig forbeholdt sig Forkjøbsret, og denne Betingelse var, som det synes, bleven holdt hemmelig ved Salget af Hertugen, som derfor har faaet Stuearrest. Man er spændt efter at erfare, hvorledes Preussen vil optage denne Sag, især under de nærværende Omstændigheder.
Den Vest-Sjællandske Avis, 1838-05-07
Judenlandske Efterretninger. Kjøbenhavn. Under 19de April er der udkommet en Placat, hvorved det bekjendtgjøres, at Kongen, for at afhjælpe det for den fattige Klasse følelige Savn af Halvskillinger, som er opstaaet derved, at de som saadanne circulerende Treskillingstegn fra Aaret 1812 næsten ere forsvundne af Omløbet, har ladet udmynte en Sum i Halvskillinger efter den forSølvnumerairet ved Forordn. 31te Juli 1818 anordnede Myntfod, saaledes at af Halvskillingerne gaae 128 Stkr. paa 1 Pund Cølnsk Vægt. Af denne Skillemynt er Jngen pligtig at modtage meere end 8 s. ad Gangen.
Den Vest-Sjællandske Avis, 1838-05-07
Det kongelige Danske Cancellie har under 1ste Mai bekjendtgjort, at den af den kongelige LandsOver- samt Hof= og Stadsret under 24de April afsagte Dom, hvorved Redacteuren af Kjøbenhavnsposten Cand. jur. Giødwad er frifunden for Actors Tiltale (see Nr. 67), er foranstaltet indanket for Høiesteret. Fremdeles ere Advocaterne Justitsraad Blechingberg og Auditeur Liebenberg beordrede til at udføre denne Sag, den Første som Actor og den Sidstnævnte som Defensor, – Ligeledes har Cancelliet, under samme Datum bekjendtgjort, at Redacteuren af Bladet "Den Frisindede, Claudius Rosenhoff er beordret tiltalt for Overtrædelse af TrykkefrihedsLovgivningen med Hensyn til en Jndrykkelse i bemeldte Blads Nr. 33 for indeværende Aar. Hvad denne sidste Sag angaaer, meddeler Kbhvnspst. Nr. 120 følgende Oplysning. "Som bekjendt blev den Frisindede i sin Tid lagt under Beslag og tiltalt for tvende Artikler, et Digt, overskrevet den første October, og en liden Afhandling "Om at sætte ondt Blod i Folket", men frifunden, fordi der, uden Hensyn til hvorledes end Jndholdet maatte være, ikke kunde være begaaet nogen Trykkefrihedsforseelse i et Blad, som ikke var færdigt til Udgivelse, men hvoraf der kun var taget et Correcturaftryk, der i Lovgivningen sættes ved Siden af Manuscript, og som ikke blot endnu kunde modtage mangen Rettelse fra Forfatterens Haand, men ogsaa efter det mellem denne og Politiretsassesfor Reiersen dengang endnu bestaaende Overeenskomst forhold skulde være gjennemgaaet af denne og forsynet med Bemærkning om, hvad der efter hans Formening deri kunde ansees for lovstridigt eller i alt Fald for tvivlsomt, forinden Forfatteren befluttede sig til, i hvad Form han vilde have det publiceret, Artiklens Jndhold har altsaa ikke været undergivet, Domstolenes Prøvelse, og det beroede nu paa Hr. Rosenhoff, om han vilde have Artiklerne publiceret, eller ei. Digtet "Den første October kunde ikke længer have nogen Jnteresse, da det ganske sluttede sig til den Sindstemning, hvori Folket befandt sig paa hiin Tid, da efter Manges Anskuelse Stænderne burde være sammenkaldte, men da man endnu slet ikke vidste, naar dette vilde skee. Det andet Stykke, der var af mere almindeligt Jndhold, har Hr. Rosenhoff derimod atter ladet aftrykke, efter atter at have nedskrevet det efter Hukommelsen, da han naturligviis havde tilintetgjort sit Manuseript, og ikke havde noget Aftryk, da Formen, som bemærket, efter Politiets Foranstaltning var taget fra hinanden, forinden deraf var trykt andre Exemplarer, end de ommeldte Correcturaftryk. Dette Blad er af Hr. Reiersen atter lagt under Beslag, og Hr. Rosenhoff er for samme bleven sat under Tiltale."
Den Vest-Sjællandske Avis, 1838-05-07
Procurator Haagen har solgt sin Gaard her Staden, og har derved mistet sin Valgret og Valgbarhed til Provindsialstænderne, ligesom hans Egenskab som Repræsentant for Hovedstaden derved bortfalder, saafremt han ikke inden næste Forsamling erhverver sig en anden Eiendom i samme Valglasse, hvilket imidlertid skal være hans Agt. (Kbhvnsp.)
Den Vest-Sjællandske Avis, 1838-05-07
Til Høimesse Søndagen den 29de April i Frue Kirke fremførte sammes første Capellan, Pastor Smith, Stiftsprovstens Afskedsord til den talrigen forsamlede Menighed ved Nedlæggelsen af hans Embede. Det theologiske Facultet begav sig derefter til den entledigede Olding, og overleverede denne Æres diplom som Doctor i Theologien. Et andet Agtelsesbeviis modtog den Resignerede følgende Mandag, idet hele den Kjøbenhavnske Geistlighed indfandt sig paa hans Boepæl, for høitideligen at bringe ham sin Tak for hans lange og hæderlige Embedsførelse. (Hels. Av.)
Den Vest-Sjællandske Avis, 1838-05-07
Aarhuus Avis vil vide, at Provst Bentzon i Ringsted har faaet Ordre, til Landsoverretten at appellere den af ham, efter høiere befaling, ved Sorøe Birketing mod Skolelærer Nielsen anlagte og tabte Sag.
Den Vest-Sjællandske Avis, 1838-05-07
Odense. Med Hensyn til den i Nr. 20 omtalte Dreng, der skulde være bleven mishandlet Markeds dagen, beretter Redactionen af Hemp. Av., at den med Glæde har erfaret ved velvillig Meddelelse fra Odense Politiekammer, at der fra Politiets Side strax efter Markedsdagen har været optaget og senere continueret Forhør, hvorved, til Ære for Menneskeheden, det er bleven fuldkomment oplyst, at den ingen Mishandling med Drengen har fundet Sted.
Den Vest-Sjællandske Avis, 1838-05-07
Det Dampskib, som er bestemt til at overføre Posterne paa det lille Belt, forventes i disse Dage til det store Belt, hvor det vil indtage Station, imedens Dampskibet "Mercurius" underkastes en Reparation i England. Saasnart dette kommer tilbage, vil det ofte udtalte Ønske om et Dampskib paa lille Belt gaae sin Opfyldelse imøde. (O. Th. Av.)
Den Vest-Sjællandske Avis, 1838-05-07
Jfølge kongelig Rescript skal der foretages Valg i Kjøbstædernes 8de Valgdistrict for Nørrejylland, (Thisted, Nykjøbing, Skive og Nibe) af en Deputeret og en Suppleant til den forestaaende Stænder Aarh. Av.) forsamling.
Den Vest-Sjællandske Avis, 1838-05-07
AVERTISSEMENTS. De af Landinspecteur og Tiendecommissair Voigt nyelig udgivne "Bemærkninger angaaende Tiendevæsenet i Danmark, hvilke ere offentlig bedømte saaledes: "Fra det Hempelske Officin i Odense ere i disse Dage udkomne nogle særdeles velskrevne "Bemærkninger angaaende Tiendevæsenet i Danmark. De ere tilegnede "Agerdyrkningens Venner," og som disses varme oplyste Talmand gererer Forfatteren sig, paa hvert Pagina af det indholdsrige lille Skrift, vil det upaatvivlelig interesse Landmændene i Almindelighed, og de iblandt disse, som ere Tiendeydere, i Særdeleshed, at gjøre sig bekjendte med. De erholdes for 2 Mk. paa flere Boglader i Kjøbenhavn, i Jylland og i Sorøe, Holbek og Stege.
Den Vest-Sjællandske Avis, 1838-05-07
Formedelst Bortflyttelse lader Tiendecommissair Meldahl. paa Lindholdsgaarden Mandagen d. 21de Mai og følgende Dag bortsælge ved offentlig Auction, endeel Mahogni og andre Meubler bestaaende af Borde, Stole, Divaner, Divanborde, Secretair, Piedestaler, Skabe, store Speile, Kobbere i forgyldt Ramme med Glas, Kobber, Tin, Glas, Porcellain og Træetøi; saa og en Holsteensk Vogn med lakerede Sæder, flere Reise vogne, 2de graae Hopper, noget røget Flæsk og Kjød m. m.; alt efter de paa Auctionsstedet bekjendtgjørende Conditioner; hvoriblandt at de vederhæftige Kjøbere erholde Credit til Mikkelsdag 1838. Auctionen begynder hver Dags Formiddag Kl. 9, og trykte Fortegnelser ere nogle Dage før Auctionen at erholde aavel paa Auctionsstedet som hos Gjestgiver Petersen i Holbek, Onsdagen den 9de dennes, Formiddag Kl. 11, bliver ved offentlig Auction, der afholdes paa Slagelse Raadstue, bortsolgt den Consumtionsvæsenet tilhørende, ved Slagelse Nye port beliggende Bygning til Nedbrydelse. Auctionsconditionerne ere fra den 7de dennes til Eftersyn paa mit Comptoir. Hvilket herved bekjendtgjøres. Sylow. Slagelse, den 2den Mai 1838. Onsdagen den 16de dennes, Formiddag Kl. 11, bliver afholdet offentlig Auction over Græsningen for indeværende Sommer af den Slagelse Kjøbstad tilhørende Exerceerplads, Markedsplads, nogle Gruusgrave og Tørvejorder udenfor Slagelse Smedegades Port. Hvilket herved bekjendtgjøres med Tilføiende, at Auctionen afholdes paa de Steder, hvis Græsning agtes forauctioneret, og begynder paa Exerceerpladsen. Sylow. Slagelse, den 6te Mai 1838.
Den Vest-Sjællandske Avis, 1838-05-07
Mandagen den 14de dennes, Formiddag Kl. 113, bliver paa Slagelse Raadstue afholdt offentlig Licitation over Arbeidet ved circa 900 Favne Brolægning paa Slagelse Kjøbstads Gader i indeværende Sommer, samt over den fornødne Sand leverance dertil. Licitationsconditionerne og Overslag henligge fra den 10de dennes til Eftersyn paa mit Comptoir. Hvilket herved bekjendtgjøres. Sylow. Slagelse, den 6te Mai 1838.
Den Vest-Sjællandske Avis, 1838-05-07
Onsdagen den 9de dennes, Formiddag Kl. 11 1/2, bliver paa Slagelse Raadstue afholdet offentlig Licitation over Opførelser, i indeværende Aars Sommer af en grundmuret Bygning til Consumptionscomptoir ved Slagelse Nyeport. Saavel Licita tionsconditionerne som Tegning og Overslag ere fra den 7de dennes til Eftersyn paa mit Comptoir. Hvilket herved bekjendtgjøres. Sylow. Slagelse, den 2den Mai 1838. De af Slagelse Kjøbstads Jndvaanere, som ikke have betalt de dem for deres Børns eller Pleiebørns Skoleforsømmelser i Marts Maaned d. A. af Slagelse Skolecommission dicteredMulcter, advares herved i Overeensstemmelse med Forordningen af 2den Juni 1830, om inden 8 Dage fra Dato at betale de resterende Mulcter, da disse i andet Fald ved Udpantning ville blive inddrevne. Sylow. Slagelse, den 6te Mai 1838.
Den Vest-Sjællandske Avis, 1838-05-07
At jeg den 1ste dennes har tiltraadt Forpagtningen af det Hr. Krigsraad, Ridder Schiøtt tilhørende Gjæstgiverie paa Gammeltorv heri Staden, det tillader jeg mig herved at bekjendtgjøre med Bemærkning, at der fra min Side skal blive anvendt al muelig Bestræbelse, for ved hurtig Expedition og ved at levere god Varer til billig Betaling at vinde de Reisendes og Andres Tilfredshed, som maatte beære mit Huus med deres Besøg. Slagelse Postgaard den 6te Mai 1838. Fritz Christian Thomsen.
Den Vest-Sjællandske Avis, 1838-05-07
Chocolade, udarbeidet til den fuldkomneste Fiinhed i P. Chr. De ick manns Fabrications=Handels Damp Chocolade=Fabrik v. Kjøbenhavn, erholdes til Fabrikpriserne, 2 Mk. 4 s.a 8 Mk. pr. Pd., hos Hr. O. R. Strande i Sla Hr. R. W. Søndergaard i Skielskjør. gelse. H. F. Olivarius i Nest- J. Gottschalck i Stege L. H. Hoffmeyer i Store ved. heddinge. - J. P. Møller i Corsør. H. P. Ditzel i Vording. P. C. Grundtvig i borg. Ringsted. - N. P. Stausholm - J. C. Hald i Præstøe. Holbek. - O. Grum i Faxøe. - L. C. Tronier i Sorøe.
Den Vest-Sjællandske Avis, 1838-05-07
Det bemærkes, at Chocoladen fabrikeres ved Paavirkning af en Dampmaskine til 6 Hestes Kraft, i dobbelt til lukkede og ved Damp opvarmede Pander, i et eget dertil indrettet Værelse, der er afsondret fra selve Dampmaskinens Locale, at der paa det Omhyggeligste er sørget for, at Jngredientserne ere af bedste Sort og staae i et passende Forhold til hverandre, samt at Fabrikatet i enhver Henseende er smagfuldt udstyret. Altertavle.
Den Vest-Sjællandske Avis, 1838-05-07
Et stort Oliemalerie, 4 Alen høit, 3 Alen bredt, forestillende den døende Christus, passende til Altertavle, er tilkjøbs i Kjøbenhavn, Gothersgade Nr. 116, 2den Sal. Da Arbeidet er originalt og udført i en religiøs Stiil, samt fra Kunstens Side bearbeidet med den største Delicatesse, forventes at mangen Godseier eller Menighed kunne attraae samme. Et betydeligt Qvantum Tørv, ved Vestphalere opskaaret og stakkesat, vil ved Auction blive bortsolgt i Juli Maaned paa Kisemose, Homleore Skov, beliggende ved Landeveien imellem Ringsted og Kjøge; hvilket foreløbig bekjendtgjøres. Th. Muus. Sørupgaard pr. Ringsted. syg bekommes hos Saae=Havre og 2 F. L. Schou, Slotsgaden i Slagelse.
Den Vest-Sjællandske Avis, 1838-05-07
For mine ærede Kunder bekjendtgjøres, at jeg er flyttet fra Smedegade til Bager Harders Gaard paa Bredegade. Hornung, Slagelse den 6te Mai 1838. Snedkermester.
Den Vest-Sjællandske Avis, 1838-05-07
Fra Bundtmager Michelsen i Aarhuus er jeg bleven forsynet med et Partie smukke Sommer=Kasketter, som udsælges til A. Wulff. de billigste Priser.
Den Vest-Sjællandske Avis, 1838-05-07
Da jeg Undertegnede er flyttet fra Løvegade og til Bredegade hos Madam Henningsen, saa anbefaler jeg mig som sædvanlig med alle Sorter Tøi- og Straahatte samt Kapper m. m., alt efter nyeste Modejournal, som tillige udkommer C. Jacobsen. hver Uge.
Den Vest-Sjællandske Avis, 1838-05-07
Den i min iboende Gaard, paa Hjørnet af Rosen og Steenstuegade, værende Leilighed med Boutik, kan blive at erholde til Michaeli Flyttetid d. A. Slagelse den 1ste Mai 1838. P. Jørgensen.
Den Vest-Sjællandske Avis, 1838-05-07
En Dreng af honette Forældre kan blive antaget som Skriverdreng paa et Postcontoir imod aarlig Løn. Bogtrykker Magnus giver nærmere Anviisning. At den Kongelige Lands-Over- samt Hof- og Stads=Ret i en Sag imod Redacteuren af Kjøbenhavnsposten, Candidatus juris Gjødvad, for Overtrædelse af Trykkefriheds-Lovgivningen ved nogle i bemeldte Blad indførte Artikler, under 24de f. M. afsagte Dom, hvorved Tiltalte er frifundet for Actors Tiltale, herfra er foranstaltet indanket for Høiesteret, bliver med Hensyn til Bestemmelserne i Forordningen af 27de September 1799 § 18 herved bekjendtgjort. Det Kongelige Danske Cancellie den 1ste Mai 1838.
Den Vest-Sjællandske Avis, 1838-05-07
J Overeensstemmelse med Forordningen af 27de Septbr. 1799 18 bekjendtgjøres herved, at Redacteuren af Bladet "Den Frisindede Claudius Rosenhoff er beordret tiltalt for Overtrædelse af Trykkefriheds-Lovgivningen med Hensyn til en Jndrykkelse i bemeldte Blad No. 33 for indeværende Aar. Det Kongelige Danske Cancellie den 1ste Mai 1838.
Den Vest-Sjællandske Avis, 1838-05-07
gjende¬